2. ลักษณะการประกอบธุรกิจ

2.1 ประวัติความเป็นมาของ บริษัท โมเดอร์นฟอร์มกรุ๊ป จำกัด (มหาชน)

บริษัทได้ดำเนินธุรกิจเป็นทั้งผู้ผลิตและจัดจำหน่ายเฟอร์นิเจอร์สำเร็จรูป เป็นเวลามากว่า 20 ปี
โดยเริ่มจากการทำธุรกิจนำเข้าวัสดุอุปกรณ์ และชิ้นส่วนเฟอร์นิเจอร์ในปี 2521
เพื่อใช้สำหรับเฟอร์นิเจอร์สำเร็จรูปและโดยที่บริษัทได้เล็งเห็นว่าตลาดเฟอร์นิเจอร์ในประเทศเริ่มมีแนวโน้มว่าจะมีการเปลี่ยนแปลงพัฒนาไปสู่อนาคตที่ดีขึ้น
แต่ยังขาดการพัฒนาในรูปแบบของสินค้า ขบวนการผลิตที่ทันสมัย และการจำหน่าย
จึงได้ก่อตั้งบริษัทเพื่อผลิตและจำหน่ายเฟอร์นิเจอร์สำเร็จรูป (Knocked Down)
โดยเน้นรูปแบบให้ทันสมัยและมีคุณภาพสูง คุ้มค่า โดยเริ่มจากเฟอร์นิเจอร์สำนักงาน MOFLEX ในปี
2523 และขยายไปยังตลาดเฟอร์นิเจอร์บ้าน KLASSE และเฟอร์นิเจอร์ครัว KITCHEN ในปีต่อๆ
มาซึ่งมีทั้งชนิดเคลือบผิว (Laminated) และเคลือบแลคเกอร์ (Lacquered) ภายใต้การผลิตและ
จัดจำหน่ายหลายๆบริษัททั้งในกรุงเทพฯและภูมิภาค
และบริหารงานในลักษณะนิติบุคคลแยกจากกันแต่มีคณะกรรมการบริษัทและผู้ถือหุ้นในกลุ่มเดียวกัน

ในปี 2533
ถือเป็นปีสำคัญของบริษัทโดยมีการปรับปรุงโครงสร้างของกลุ่มบริษัทใหม่ด้วยการรวมบริษัททั้งหมดให้เป็นบริษัทเดียวภายใต้ชื่อบริษัท
โมเดอร์นฟอร์มกรุ๊ป จำกัด และเพิ่มทุนจดทะเบียนจาก 8 ล้านบาท เป็น 255 ล้านบาท
โดยมีคณะกรรมการบริษัท และคณะกรรมการบริหารชุดเดียว และมีสาขาและโชว์รูมต่างๆ
ของบริษัทเองในการจัดจำหน่ายสินค้าในแต่ละ Brand และเพิ่มทุนจดทะเบียนจาก 255 ล้านบาท
เป็น 600 ล้านบาท ในปี 2534 ต่อมาในปี 2535
ได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทยและได้แปรสภาพเป็นบริษัทมหาชน
จำกัด ในปี 2536

ปัจจุบันบริษัทมีทุนจดทะเบียน 900 ล้านบาท ทุนชำระแล้ว 800 ล้านบาท มูลค่าที่ตราไว้ หุ้นละ 10
บาท โดยได้เพิ่มทุนในปี 2541 โดยจำหน่ายให้แก่บริษัท สตีลเคส อิงค์
ทั้งนี้เพื่อเสริมสร้างความแข็งแกร่งในการดำเนินธุรกิจของบริษัททั้งด้านการพัฒนา
ด้านการออกแบบผลิตภัณฑ์ เทคนิคการผลิต ตลอดจนมาตรฐานคุณภาพ
และภาพพจน์ของผลิตภัณฑ์เฟอร์นิเจอร์ที่บริษัทผลิตออกจำหน่ายเองด้วย
นอกจากนี้ยังได้ปรับโครงสร้างการบริหารงานภายใน
เพื่อเพิ่มศักยภาพในการแข่งขันในตลาดเฟอร์นิเจอร์ โดยแยกการบริหารทีมขาย
ทีมบริการจัดส่งและติดตั้งตามผลิตภัณฑ์แต่ละประเภท (Brand) เป็นสายเฟอร์นิเจอร์สำนักงาน
ซึ่งประกอบด้วยเฟอร์นิเจอร์ Moflex, Steelcase และ SOHO และสายเฟอร์นิเจอร์บ้าน
ซึ่งประกอบด้วยเฟอร์นิเจอร์ Klasse, Life และ Kitchen
และปรับเปลี่ยนนโยบายการบริหารสาขาในภูมิภาคเป็นการแต่งตั้งตัวแทนจำหน่ายสินค้าของบริษัทในภูมิภาคแทน
ซึ่งในปัจจุบันมี 8 แห่งที่ เชียงใหม่ ขอนแก่น หาดใหญ่ อุดรธานี พิษณุโลก ภูเก็ต นครราชสีมา
และชลบุรี

บริษัทได้ซื้อทรัพย์สินอันประกอบด้วย รถยนต์ เฟอร์นิเจอร์สำนักงาน สินค้าคงคลัง
ตลอดจนสิทธิการเช่า ณ วันที่ 30 มิถุนายน 2547 โดยมียอดทรัพย์สินประมาณ 62 ล้านบาท ณ
สิ้นไตรมาส 1/2547 และอนุมัติให้รับโอนพนักงานทั้งหมดของบริษัท โมเดอร์นฟอร์มอิมพอร์ตส์ จำกัด
ซึ่งปัจจุบันมีทั้งสิ้นประมาณ 50 คน ในวันที่ 1 กรกฎาคม 2547 ด้วย ซึ่งจะเอื้อประโยชน์ต่อธุรกิจนี้
เนื่องจากทั้ง 2 บริษัทมีการประกอบธุรกิจที่คล้ายคลึงกันมากเพื่อให้สามารถเติบโตได้มากยิ่งขึ้น
ทั้งนี้คณะกรรมการบริษัทยังไม่มีนโยบายจะดำเนินธุรกิจใดๆ ในบริษัท โมเดอร์นฟอร์มอิมพอร์ตส์
จำกัด ภายในระยะเวลา 1-2 ปีนี้

2.2 การประกอบธุรกิจของบริษัท บริษัทย่อย และ บริษัทร่วม

บริษัท โมเดอร์นฟอร์มกรุ๊ป จำกัด (มหาชน) ดำเนินธุรกิจเฟอร์นิเจอร์ครบวงจรครอบคลุม
ทั้งเฟอร์นิเจอร์สำนักงาน (Moflex, SOHO) เฟอร์นิเจอร์บ้าน (Klasse,Casabella,Life)
และเฟอร์นิเจอร์ชุดครัว (Modernform Kitchen)
โดยเป็นผู้ผลิตผลิตภัณฑ์เฟอร์นิเจอร์ทั้งหมดภายในโรงงานผลิตของบริษัทเอง
และจัดจำหน่ายผลิตภัณฑ์ภายในประเทศโดยผ่านทีมงานขายตรงโครงการ
เครือข่ายโชว์รูมทั่วประเทศ และตัวแทนจำหน่ายในภูมิภาคต่างๆ
ตลอดจนส่งออกไปจำหน่ายยังตลาดต่างประเทศ
นอกจากนี้บริษัทยังนำเข้าเฟอร์นิเจอร์ชั้นนำจากประเทศอิตาลีและอเมริกา
และเป็นผู้นำเข้าวัสดุอุปกรณ์ชิ้นส่วนประกอบเฟอร์นิเจอร์จากต่างประเทศ หินสังเคราะห์
และจำหน่ายพรมแผ่น Interface และจัดให้บริการ
ทั้งก่อนและหลังการขายภายใต้การดำเนินงานของบริษัทเองทั้งหมด

ภายใต้การดำเนินงานของบริษัท โมเดอร์นฟอร์มกรุ๊ป จำกัด (มหาชน) มีบริษัทย่อย 4 บริษัท ดังนี้

1. บริษัท โมเดอร์นฟอร์มทาวเวอร์ จำกัด ได้จัดตั้งขึ้นในปี 2534 โดยบริษัท โมเดอร์นฟอร์มกรุ๊ป
จำกัด (มหาชน) เข้าถือหุ้นทั้งหมดร้อยละ 100 ในบริษัท โมเดอร์นฟอร์มทาวเวอร์
ปัจจุบันมีทุนจดทะเบียน 220 ล้านบาท เป็นเจ้าของกรรมสิทธิ์ที่ดินและอาคารสำนักงาน
“โมเดอร์นฟอร์มทาวเวอร์” ริมถนนศรีนครินทร์ บนเนื้อที่รวม 3-0-35 ไร่ เป็นอาคาร 28 ชั้น
พื้นที่ใช้สอยรวม 26,000 ตร.ม. สร้างแล้วเสร็จและเปิดดำเนินการได้ตั้งแต่เดือนพฤษภาคม 2538
โดยมีวัตถุประสงค์เพื่อใช้เป็นที่ทำการสำนักงานใหญ่ของ บริษัท โมเดอร์นฟอร์มกรุ๊ป จำกัด
(มหาชน) บริษัทย่อยและบริษัทร่วมทุน
และเป็นศูนย์แสดงสินค้ารวมผลิตภัณฑ์ทุกประเภทครบวงจรในอาคารเดียวกันของบริษัท
ส่วนพื้นที่ที่เหลือเพื่อเป็นอาคารสำนักงานให้เช่าแก่บุคคลภายนอก

2. บริษัท โมเดอร์นฟอร์มอิมพอร์ตส์ จำกัด ในปี 2540 บริษัทโมเดอร์นฟอร์ม กรุ๊ป จำกัด
(มหาชน) เข้าถือหุ้นทั้งหมดร้อยละ 100
เพื่อขยายธุรกิจทางด้านเฟอร์นิเจอร์นำเข้าจากประเทศอิตาลี และอเมริกา เป็นหลักภายใต้ชื่อ
“Casabella” โดยมีทุนจดทะเบียน 35 ล้านบาท ต่อมาเมื่อสิ้นไตรมาส 2
ได้จำหน่ายทรัพย์สินให้บริษัท โมเดอร์นฟอร์มกรุ๊ป จำกัด (มหาขน) และโอนพนักงานทั้งหมดให้บริษัท
โมเดอร์นฟอร์มกรุ๊ป จำกัด (มหาชน) ทั้งนี้เพื่อที่จะเอื้อให้ธุรกิจซึ่งมีความคล้ายคลึงกันมากใน 2
บริษัทสามารถเติบโตได้มากยิ่งขึ้นโดยบริษัท โมเดอร์นฟอร์มอิมพอร์ตส์ จำกัด
ยังไม่มีนโยบายจะประกอบธุรกิจอื่นใดใน 2 ปีนี้

3. บริษัท เดคคอร์เมทัล จำกัด ในปี 2546 บริษัทได้ลงทุนในบริษัท เดคคอร์เมทัล จำกัด
ซึ่งเป็นบริษัทจัดตั้งขึ้นใหม่ประเภทธุรกิจผลิตและจำหน่ายชั้นวางสินค้า
มีสำนักงานและโรงงานตั้งอยู่ในนิคมอุตสาหกรรม บางปะอิน โดยมีทุนจดทะเบียน 30 ล้านบาท
บริษัทถือหุ้นในอัตราร้อยละ 73.33

ในปีแรกของการดำเนินงาน ส่วนใหญ่เป็นการเตรียมความพร้อมในด้านโรงงาน
และการสั่งซื้อและติดตั้งเครื่องจักรเพื่อใช้ในการผลิตสินค้า
บริษัทเริ่มมีรายได้จากการประกอบกิจการในปลายปี 2546 และเมื่อวันที่ 23 มีนาคม 2547
บริษัทได้รับบัตรส่งเสริมการลงทุนจากคณะกรรมการส่งเสริมการลงทุน (BOI)

4. บริษัท พลาสติคและหีบห่อไทย จำกัด (มหาชน)
ซึ่งดำเนินกิจการด้านการผลิตบรรจุภัณฑ์และพลาสติกอุตสาหกรรม ตลอดจนชิ้นส่วน
อุปกรณ์เฟอร์นิเจอร์ และเครื่องใช้พลาสติกอื่นๆ มีสำนักงาน และโรงงานตั้งอยู่ที่ 129-129/1
ถนนบางขุนเทียน แขวงแสมดำ บางขุนเทียน กรุงเทพมหานคร โดยบริษัท โมเดอร์นฟอร์มกรุ๊ป
จำกัด (มหาชน) ถือหุ้นร้อยละ 60 ในปี 2537 โดยมีทุนจดทะเบียน 40 ล้านบาท
และปัจจุบันได้เพิ่มทุนจดทะเบียนเป็น 100 ล้านบาท

ทั้งนี้ บริษัทย่อยทั้ง 4 บริษัทมิได้มีการถือหุ้นระหว่างกันแต่อย่างใด

นอกจากนี้บริษัท โมเดอร์นฟอร์มกรุ๊ป จำกัด (มหาชน) ยังมีบริษัทร่วมทุนอีก 3 บริษัท ดังนี้

1. บริษัท สตีลเคสโมเดอร์นฟอร์ม จำกัด จัดตั้งขึ้นในปี 2536 ระหว่างบริษัท โมเดอร์นฟอร์ม กรุ๊ป
จำกัด (มหาชน) กับ บริษัท สตีลเคส อิงค์ จำกัด แห่งประเทศสหรัฐอเมริกา
เพื่อตั้งโรงงานผลิตเฟอร์นิเจอร์สำนักงานสตีลเคสในประเทศไทย ภายใต้ชื่อการค้า “STEELCASE”
โดยมีทุนจดทะเบียน 140 ล้านบาท โดยถือหุ้นฝ่ายละ 50%
ต่อมาเมื่อเกิดภาวะวิกฤตทางเศรษฐกิจทั่วโลกในปี 2541
บริษัทจึงปรับเปลี่ยนนโยบายใหม่โดยการผลิตสินค้าภายใต้ลิขสิทธิ์ของสตีลเคสที่โรงงานของบริษัท
โมเดอร์นฟอร์มกรุ๊ป จำกัด (มหาชน) แทนการก่อสร้างโรงงานผลิตเอง
และได้มีการจดทะเบียนเลิกบริษัทและชำระบัญชีเมื่อปลายปี 2547 แล้ว อย่างไรก็ตามบริษัท
โมเดอร์นฟอร์มกรุ๊ป จำกัด (มหาชน) ยังคงผลิตสินค้าที่ได้รับอนุญาตบางประเภท เช่น ฉากกั้นผนัง
โต๊ะ เป็นต้น ภายใต้สัญญาเครื่องหมายการค้าของ “STEELCASE” รวมทั้งนำเข้าสินค้าจากบริษัท
สตีลเคส อิงค์ จำกัด ด้วย

2. บริษัท โมเดอร์นฟอร์มอินทิเกรชั่น เซอร์วิสเซส จำกัด จัดตั้งขึ้นในปี 2535 โดยมีทุนจดทะเบียน
20 ล้านบาท ดำเนินธุรกิจเป็นตัวแทนจำหน่ายคอมพิวเตอร์ประเภทต่างๆ อุปกรณ์ต่อพ่วง
และอุปกรณ์เครือข่ายอื่นๆทั้งด้านซอฟแวร์และฮาร์ดแวร์
มีสำนักงานใหญ่ตั้งอยู่ที่อาคารโมเดอร์นฟอร์มทาวเวอร์ โดยบริษัท โมเดอร์นฟอร์มกรุ๊ป จำกัด
(มหาชน) เข้าถือหุ้นร้อยละ 47 โดยได้เปลี่ยนชื่อเดิมจากบริษัท โมเดอร์นฟอร์มโอเอ จำกัด
ในเดือนกันยายน2545 ต่อมาในเดือนธันวาคม 2546 บริษัทได้เพิ่มทุนจดทะเบียนเป็น 60 ล้านบาท
โดยบริษัท โมเดอร์นฟอร์มกรุ๊ป จำกัด (มหาชน) ยังคงถือหุ้นในสัดส่วนร้อยละ 47

3. บริษัท อินเตอร์เฟซโมเดอร์นฟอร์ม จำกัด จัดตั้งในปี 2537 เพื่อผลิตและจำหน่ายพรมปูพื้น
โดยร่วมทุนกับ อินเตอร์เฟซ อิ้งค์ แห่งประเทศสหรัฐอเมริกา มีสำนักงานใหญ่และโรงงาน
ตั้งอยู่ในนิคมอุตสาหกรรมบางปะกง โดยบริษัท โมเดอร์นฟอร์มกรุ๊ป จำกัด (มหาชน) ถือหุ้นร้อยละ
30 ปัจจุบันมีทุนจดทะเบียน 200 ล้านบาท

4. บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา
และพัฒนาระบบเทคโนโลยีสารสนเทศแบบครบวงจร
การวางระบบและติดตั้งระบบคอมพิวเตอร์และเครือข่ายสารสนเทศทั้งส่วนฮาร์ดแวร์ และซอฟต์แวร์
และการบริการบำรุงรักษา
และเป็นบริษัทจดทะเบียนในตลาดหลักทรัพย์แห่งประเทศไทยเมื่อเดือนตุลาคม 2546 โดยบริษัท
โมเดอร์นฟอร์มกรุ๊ป จำกัด (มหาชน) เข้าถือหุ้นในอัตราร้อยละ 25.30 ในปี 2546
ปัจจุบันมีทุนจดทะเบียน 200 ล้านบาท

  ทั้งนี้บริษัทร่วมทั้ง 4 บริษัท มิได้มีการถือหุ้นระหว่างกันแต่อย่างใด

2.3 โครงสร้างรายได้จากแต่ละกลุ่มธุรกิจ

โครงสร้างรายได้สำหรับปี 2547-2545 จากการประกอบธุรกิจของบริษัท และบริษัทย่อย รวม 4
บริษัท สามารถแยกเป็นกลุ่มธุรกิจ 4 กลุ่ม

[TABLE]

* รายได้อื่นๆ ของบริษัทและบริษัทย่อย
ส่วนใหญ่ประกอบด้วยส่วนแบ่งกำไรจากการลงทุนในบริษัทร่วม, ค่าเช่าโชว์รูมรับ, ค่าขายเศษวัสดุ
เป็นต้น

2.4 เป้าหมายการดำเนินธุรกิจ

บริษัท มีเป้าหมายที่จะรักษาความเป็นหนึ่งในตลาดของเฟอร์นิเจอร์สำนักงานในประเทศ
โดยตั้งเป้าหมายที่จะให้ได้ส่วนแบ่งการตลาดเฟอร์นิเจอร์สำนักงานเกินกว่าร้อยละ 50
และจะพัฒนาธุรกิจเฟอร์นิเจอร์บ้านให้เป็นหนึ่งในผู้นำตลาดระดับกลางถึงบนตลอดจนวัสดุและอุปกรณ์ตกแต่ง
โดยจะเป็นผู้นำผลิตภัณฑ์ใหม่ๆ ที่มีคุณภาพ รูปแบบทันสมัยและประโยชน์ใช้สอย
โดยจะนำเทคโนโลยีใหม่ๆ มาใช้ในการออกแบบและผลิตเฟอร์นิเจอร์เพื่อตอบสนองความต้องการ
และความ พึงพอใจของลูกค้าด้วยบริการที่ดีทั้งก่อน และหลังการขาย

ในปี 2547 บริษัทสามารถเพิ่มส่วนแบ่งการตลาดทั้งเฟอร์นิเจอร์สำนักงานเป็น 30%
เฟอร์นิเจอร์ครัว 30% และเฟอร์นิเจอร์บ้าน 5 % วัสดุตกแต่ง 40% และอุปกรณ์ตกแต่ง 30%
โดยเฉพาะเฟอร์นิเจอร์ชุดครัวและวัสดุอุปกรณ์ตกแต่ง ซึ่งมีอัตราการเติบโตเพิ่มขึ้นมากในปีนี้
ซึ่งเป็นผลจากการเติบโตของธุรกิจอสังหาริมทรัพย์

นอกจากนี้บริษัทยังคงมีนโยบายการลงทุนเฉพาะธุรกิจที่เกี่ยวเนื่อง
หรือส่งเสริมธุรกิจหลักของบริษัทให้ครบวงจรมากยิ่งขึ้น โดยหาโอกาสสร้างธุรกิจใหม่ๆ
ซึ่งอาจร่วมทุนกับพันธมิตรที่มีธุรกิจสอดคล้องและเอื้อประโยชน์ซึ่งกันและกัน
ตลอดจนขยายช่องทางจัดจำหน่ายโดยเปิดโชว์รูมให้สอดคล้องกับกลุ่มเป้าหมายในแต่ละทำเลที่ตั้ง